skull flower by franklefad | Spreadshirt
skull flowerMen's T-Shirt
SkullBedDeathFloralFlowerDeath BedFloral SkullFlower PowerFlower Of LifeBones Skryf in vir die Honda Quest True Adventure | Maroela Media
(Foto: Kalon Films)
Die lang wag is uiteindelik verby. Jy kan nou inskryf vir die Honda Quest True Adventure – ŉ avontuurlik motorfietskompetisie met die Honda CRF1000 L Africa Twin.
Sien jy kans hiervoor?
Honda is op soek na die ware motorfietsavonturiers in Suider-Afrika. Manne en vroue wat kans sien vir fisieke en emosionele uitdagings, nuuskierig is, inisiatief kan neem en goed in ŉ span kan saamwerk.
Dit is geen resies of saamtrek nie. Dis ŉ ekspedisie met vele uitdagings. Daar sal tog ŉ mate van kompetisie wees wanneer die deelnemende spanne se motorfietsvaardighdede, meganiese vaardighede, uithouvermoë, moed en aanpasbaarheid uitgedaag word.
Die hoofdoel van die ekspedisie is om die mens se uithouvermoë en aanpasbaarheid te toets, sowel as die Honda CRF1000 L Africa Twin se vermoë om oor kontinente te reis.
Nadat die inskrywings ontvang is, sal Honda Motorcycles South Africa en Specialised Adventures (die organiseerders van die Quest True Adventure) 40 mense kies om die Boot Camp by te woon aan die begin van Augustus. Die instrukteurs van die Boot Camp sal dan die 20 finaliste kies wat aan die ekspedisie gaan deelneem. Die finaliste sal aan die begin van September per vliegtuig na Namibië vertrek. Die ekspedisie vind in die noordelike dele van Namibië plaas – 12 dae en 2 500 km vrotpad.
Onkoste en logistiek
Daar is geen inskrywingsfooi vir die ekspedisie nie. Daar word egter verwag dat die 40 mense wat gekies word om aan die Boot Camp deel te neem, op eie onkoste na Kaapstad reis. Die 20 finaliste sal na en van Namibië vervoer word. Onthou dat jy verlof sal moet reël by jou werkgewer: twee dae verlof vir die Boot Camp, en twee weke verlof vir die ekspedisie.
Die lede van die wenspan wen die Honda Africa Twin CRF1000 L waarmee hulle die ekspedisie voltooi het, en natuurlik ook die reg om te spog met hul prestasie!
Inskrywingsvorms kan by jou naaste Honda-handelaar ingevul word, of jy kan aanlyn inskryf op die Quest True Adventure-webwerf.